***Приложение №1***

***Обособена позиция 2***

**ТЕХНИЧЕСКА СПЕЦИФИКАЦИЯ ПО ОБОСОБЕНА ПОЗИЦИЯ 2: „Създаване на общ център за административно обслужване в областна администрация“**

**I. Предмет на поръчката по Обособена позиция 2**

Предметът на Обособена позиция 2 е разработване на изследване на тема:„**Създаване на общ център за административно обслужване в областна администрация.”**

**II. Информация за източника на финансиране по Обособена позиция 2**

Обособена позиция 2 се провежда във връзка с изпълнението на Дейност 5 на проект с номер на договор за безвъзмездна финансова помощ BG05SFOP001-2.004-0004-C01 и наименование „Работим за хората“ укрепване капацитета на институциите за посрещане на предизвикателствата на съвременните публични политики“. Проектът се финансира от Оперативна програма „Добро управление“, съфинансирана от Европейския съюз чрез Европейския социален фонд

**III. Максимална прогнозна стойност по Обособена позиция 2**

Прогнозната стойност на обществената поръчка по обособена позиция 2 е 25 000 (двадесет и пет хиляди) лева без ДДС. Определената прогнозна стойност се явява максимално допустима (максимален бюджет) по поръчката.

**Оферти, които надвишават максималната обща стойност на обществената поръчка, ще бъдат отстранени от участие и няма да бъдат оценявани.**

**IV. Изисквания към изпълнението на поръчката** **по Обособена позиция 2**

Изпълнението на Обособена позиция 2 следва да включва минимум следните дейности:

**Дейност 1:** Анализ на възможностите за създаване на Общ център за услуги в един областен център

Общите центрове за услуги са нормативно регламентирани в Закона за администрацията. Съгласно чл.5а, ал.6 от Закона администрациите могат да сключват споразумения помежду си за интеграция на предоставяните услуги чрез изграждане на общи центрове за услуги.

При стартиране на изпълнението Възложителят ще посочи минимум 2 областни администрации и областни центрове, които да бъдат проучени с оглед създаването на център за услуги. На базата на изготвения анализ Изпълнителят ще предложи един областен град, в който да се създаде общ център за услуги. Центърът може да се създаде в сградата на областната администрация или в друга подходяща сграда в областния град.

**Дейност 2:** Определяне на териториални звена на централната администрация и специализирани териториални администрации, които е целесъобразно да бъдат включени в Общ център за услуги

Предложението трябва да вземе предвид броя на предоставяните услуги от отделните звена, численост, съществуваща организация по предоставяне на услуги (местоположение на звеното за услуги, достъпност до звеното, места за чакащи клиенти, оборудване) и др., в съответствие с Наредбата за административно обслужване). Възложителят ще представи наличната информация от проведената инвентаризация на административните услуги в избраната област, проведена по проект „Трансформация на модела на административното обслужване“, с бенефициент Администрацията на Министерския съвет, която може да се използва за част от елементите на предложението.

**Дейност 3:** Разработване на цялостна концепция за създаване на Общ център за административно обслужване в една областна администрация

Концепцията включва устройствен механизъм; изисквания към звеното за заявяване на услуги; услуги на отделните администрации, предоставяни от центъра; канали за предоставяне на услуги; статут на служителите; разпределение на ангажиментите между отделните администрации по поддръжката на центъра и др.)

* Общият обем на изследването следва да бъде минимум 100, максимум 200 стандартни страници.

**V. Условия и срок за приемане на изпълнение** **по Обособена позиция 2**

* Срокът за изпълнение на настоящата обществена поръчка е 4 месеца и започва да тече от датата на подписване на договора за възлагане на поръчката.
* Изпълнението на услугата следва да отговаря на поставените минимални изисквания на Възложителя относно съдържание, обхват и обем.
* Да бъдат спазени правилата на Оперативна програма „Добро управление“, в това число и изискванията в Единния наръчник на бенефициента за прилагане на правилата за информация и комуникация 2014 – 2020 г.
* Възложителят контролира работата по разработване на изследването през целия срок на договора.
* Изпълнителят предоставя на Възложителя разработения продукт предварително за преглед и коментари. Когато изработеното се отклонява от изискванията на Възложителя, Изпълнителят е длъжен да отстрани за своя сметка констатираните недостатъци в 5- дневен срок от уведомлението за това.
* Разработеният материал се предава лично от Изпълнителя в сградата на ИПА в гр. София, ул. Аксаков №1, ет.3, 1 бр. на хартиен носител, формат А-4 и 1 бр. на електронен носител.
* Дейността, предмет на поръчката, се приема с двустранен приемо-предавателен протокол, подписан от Възложителя и Изпълнителя. След одобрението на изследването от Възложителя, се съставя констативен протокол, подписан от двете страни.

**VII. Други**

1. Изисквания относно техническите възможности и/или квалификация за изпълнение на обществената поръчка.

1.1. Участниците следва да са изпълнили през последните 3 (три) години, считано от датата на подаване на офертата, най-малко една дейност, която е идентична или сходна с предмета на обществената поръчка по Обособена позиция № 2.

Под „дейност, с предмет, идентичен или сходен с този на поръчката” се разбира: разработване на изследвания, провеждане на проучвания и анализи с използването на различни методи за събиране и обработване на информация.

Дейностите може да са извършени при изпълнението на един или повече проекта/договори.

1.2. Участниците следва да разполагат с екип от персонал с определена професионална компетентност за изпълнение на поръчката. Минималните изисквания към ключовите експерти са, както следва:

**Ключов експерт 1 „Ръководител на екип“**

**Образование: с висше образование,образователно-квалификационна степен „бакалавър” в** областите „Социални, стопански и правни науки” или „Технически науки” или „Природни науки, математика и информатика”, съгласно Класификатор на областите на висше образование и професионалните направления, утвърден с ПМС №125 от 2002 г., или еквивалентна образователна степен

Професионален опит: да има опит в изпълнението на най-малко 1 (една) дейност с предмет, идентичен или сходен с този на поръчката.

**Ключов експерт 2 “Анализ и проучване ”**

Образование: с висше образование, образователно-квалификационна степен „бакалавър” в областите „Социални, стопански и правни науки” или „Технически науки” или „Природни науки, математика и информатика”, съгласно Класификатор на областите на висше образование и професионалните направления, утвърден с ПМС №125 от 2002 г., или еквивалентна образователна степен

Професионален опит: да има опит в изпълнението на най-малко 1 (една) дейност с предмет, идентичен или сходен с този на поръчката.

**Ключов експерт 3 “Административно обслужване”**

Образование: с висше образование, образователно-квалификационна степен „бакалавър” в областите „Социални, стопански и правни науки” или „Технически науки” или „Природни науки, математика и информатика”, съгласно Класификатор на областите на висше образование и професионалните направления, утвърден с ПМС №125 от 2002 г., или еквивалентна образователна степен

Професионален опит: да има опит в изпълнението на най-малко 1 (една) дейност с предмет, идентичен или сходен с този на поръчката.